รัฐบาลไทย-ข่าวทำเนียบรัฐบาล-กรมเจ้าท่ามอบของขวัญปีใหม่แก่ประชาชนประจำปี 2561
วันจันทร์ที่ 25 ธันวาคม 2560
กรมเจ้าท่ามอบของขวัญปีใหม่แก่ประชาชนประจําปี 2561
กรมเจ้าท่า กระทรวงคมนาคม ในฐานะหน่วยงานภาครัฐที่มีหน้าที่กํากับดูแล พัฒนาระบบการขนส่งทางน้ําและพาณิชยนาวีให้เชื่อมต่อกับระบบการขนส่งอื่น ๆ ทั้งการขนส่งผู้โดยสารและสินค้า ท่าเรือ อู่เรือ และกิจการที่เกี่ยวเนื่อง
เพื่อให้ประชาชนได้รับความสะดวกรวดเร็ว ทั่วถึง และปลอดภัย การพัฒนาบํารุงรักษาทางน้ํา ตลอดจนสนับสนุนภาคการส่งออกให้เข้มแข็ง ได้จัดทําโครงการ จํานวน 5 โครงการ เพื่อมอบเป็นของขวัญปีใหม่ให้กับประชาชน โดยมุ่งหวังให้ประชาชนได้รับประโยชน์และความสุข รวมถึงการมีส่วนร่วมบําเพ็ญประโยชน์ต่อชุมชนจากโครงการต่าง ๆ อย่างสูงสุด ดังนี้
1. โครงการ “เจ้าท่าพาล่องสายชล สวดมนต์ภาวนาข้ามปี” กรมเจ้าท่าร่วมกับเรือริเวอร์ไซด์และบริษัท ไอคอนสยาม จํากัด จัดโครงการสวดมนต์ภาวนาข้ามปีในเรือ เพื่อการเริ่มต้นชีวิตที่ดีงามและเป็นมงคลชีวิต ต้อนรับปีใหม่ พ.ศ. 2561 การส่งเสริมสถาบันครอบครัวและชมทัศนียภาพสถานที่สําคัญต่าง ๆ ริมฝั่งแม่น้ําเจ้าพระยายามค่ําคืน และน้อมรําลึกในพระมหากรุณาธิคุณพระมหากษัตริย์แห่งราชจักรีวงศ์ที่ทรงทํานุบํารุงบ้านเมืองให้เจริญรุ่งเรือง อีกทั้งทรงอุปถัมภ์พระพุทธศาสนาและพัฒนาคุณภาพชีวิตทําให้ประชาชนอยู่อย่างมีความสุข โดยเรือจะล่องไปตามลําน้ําแม่น้ําเจ้าพระยา ในค่ําคืนของวันที่ 31 ธันวาคม 2560 - 1 มกราคม 2561
2. โครงการ “ลดอัตราค่าโดยสารเรือเฟอร์รี่ เส้นทางพัทยา - หัวหิน จาก 1,250 บาท เหลือ 1,000 บาท” กรมเจ้าท่าร่วมกับบริษัท รอยัล พาสเสนเจอร์ ไลเนอร์ จํากัด ได้เปิดเส้นทางการเดินทางโดยเรือเฟอร์รี่เชื่อมโยงระบบคมนาคมขนส่ง และการท่องเที่ยวในพื้นที่อ่าวไทยตอนบนฝั่งตะวันออกและฝั่งตะวันตกเป็นทางเลือกใหม่ในการเดินทาง ซึ่งใช้ระยะเวลาประมาณ 2 ชั่วโมง ในเส้นทางพัทยา - หัวหิน โดยปรับลดอัตราค่าโดยสาร ในระหว่างวันที่ 25 ธันวาคม 2560 - 5 มกราคม 2561 เพื่อมอบเป็นของขวัญปีใหม่ให้กับประชาชน
3. โครงการ “ปลูกต้นไม้ยืนต้นในพื้นที่สาธารณะ ลดปัญหาโลกร้อน เพิ่มพื้นที่สีเขียว ให้ประชาชน” กรมเจ้าท่าร่วมกับสํานักงานเทศบาลตําบลบางกระสั้น ปลูกต้นไม้ จํานวน 200 ต้น ประกอบด้วย ต้นยางนา จํานวน 150 ต้น ต้นมะฮอกกานี จํานวน 20 ต้น และต้นราชพฤกษ์ จํานวน 30 ต้น ในพื้นที่สาธารณะของสํานักงานเทศบาลตําบลบางกระสั้น อําเภอบางปะอิน จังหวัดพระนครศรีอยุธยา เพื่อลดปัญหาโลกร้อน เพิ่มพื้นที่สีเขียวให้กับประชาชนในพื้นที่ เป็นสถานที่พักผ่อนหย่อนใจ และสร้างความสัมพันธ์อันดีในชุมชน โดยจะดําเนินการในเดือนมกราคม 2561
4. โครงการ “ปลูกหญ้าแฝก ลดปัญหาการพังทลายของหน้าดิน” ตามพระราชดําริของพระบาทสมเด็จพระเจ้าอยู่หัว รัชกาลที่ 9 นําหญ้าแฝกมาใช้ในการอนุรักษ์ดินและน้ํา โดยกรมเจ้าท่าร่วมกับสํานักงานเทศบาลตําบลบางเหรียง จะดําเนินการปลูกหญ้าแฝก จํานวน 2,000 ต้น ระยะทาง 100 เมตร เพื่อลดปัญหาการพังทลายของหน้าดินบริเวณริมฝั่งคลอง สร้างความสัมพันธ์อันดีจากครอบครัวสู่ชุมชนให้มีส่วนร่วมบําเพ็ญประโยชน์แก่สาธารณะ ปลูกจิตสํานึกรักและหวงแหนในภูมิลําเนา ซึ่งจะปลูกบริเวณคันดินแนวร่องน้ําคลองยายเกลี้ยง ตําบลบางเหรียง อําเภอควนเนียง จังหวัดสงขลา โดยจะดําเนินการระหว่างวันที่ 1 - 15 มกราคม 2561
5. โครงการ “ปล่อยพันธุ์สัตว์น้ําคืนสู่ธรรมชาติ” เป็นการดําเนินการตามพระราชดําริ ของสมเด็จพระนางเจ้าสิริกิติ์ฯ พระบรมราชินีนาถ ในรัชกาลที่ 9 ในคราวทรงเสด็จเยี่ยมราษฎรและทรงปล่อยปลาในแหล่งน้ําต่าง ๆ โดยกรมเจ้าท่าร่วมกับสํานักงานเทศบาลตําบลบางเหรียง ปล่อยปลาขี้ตังซึ่งเป็นปลาน้ําจืด จํานวน 1,000 ตัว บริเวณร่องน้ําคลองยายเกลี้ยง ตําบลบางเหรียง อําเภอควนเนียง จังหวัดสงขลา เพื่อเพิ่มปริมาณสัตว์น้ําตามแหล่งน้ําธรรมชาติ รักษาสภาพความสมดุลตามธรรมชาติของแหล่งน้ํา อันจะนํามาซึ่งการใช้ทรัพยากรสัตว์น้ําอย่างยั่งยืน โดยจะดําเนินการระหว่างวันที่ 1 - 15 มกราคม 2561
ทั้งนี้ ผู้สนใจสามารถสอบถามข้อมูลเพิ่มเติมได้ที่ ฝ่ายประชาสัมพันธ์ สํานักงานเลขานุการกรม โทรศัพท์ 0 2233 1311 - 8 ต่อ 280 หรือ 285